|  |  |  |  |
| --- | --- | --- | --- |
| **ROMANIA**  **JUDEŢUL TIMIŞ**  **MUNICIPIUL TIMIŞOARA**  **PRIMAR**  **TMI2023-014259/28.11.2023** |  | sigla_pmt_cmyk |  |
| ***Bd. C.D. Loga nr. 1, 300030 Timişoara, tel: +40 256 408 300, fax:+40 256 490 635 e-mail: primariatm@primariatm.ro internet: www.primariatm.ro*** | | | |

**REFERAT DE APROBARE A PROIECTULUI DE HOTĂRÂRE**

**privind actualizarea tarifelor de închiriere a bazelor sportive aprobate**

**prin H.C.L.M.T nr.625/15.12.2022**

1. **Descrierea situatiei actuale**

Prin H.C.L nr. 625/ 15.12.2022 s-au aprobat tarifele de folosinţă a Sălii Polivalente „Constantin Jude”, a Complexului Sportiv „Bega” și a Stadionului de Rugby „Gheorghe Răşcanu”. Aceste tarife au fost aprobate pentru perioada 01.01.2023 – 31.12.2023. De asemenea, prin HCL nr. 625/15.12.2022 s-a aprobat şi tipurile de gratuităţi la bazele sportive, aceasta fiind aprobată, de asemenea, pentru perioada 01.01.2023 – 31.12.2023.

Municipiul Timişoara susţine sportul de performanţă, încurajează practicarea sportului de către copii şi juniori, reuşind pe această cale să promoveze şi să dezvolte sportul de performanţă. De asemenea, municipiul Timişoara susţine programele sportive destinate cetăţenilor, punând la dispoziţia acestora următoarele obiective sportive:

1. Sala Polivalentă „Constantin Jude”, situată în Timişoara, Aleea F.C Ripensia nr.11, cu sală de jocuri, tribună aprox.1600 locuri, anexe vestiare şi grup de recuperare cu saună-bazin, sală care face parte din domeniul public al Municipiului Timişoara;

În Sala Polivalentă „Constantin Jude” se desfăşoară prioritar activităţi de pregătire sportivă şi meciuri oficiale/amicale, competiţii oficiale/ cupe europene, competiţii internaţionale amicale/ de pregatire, competiţii sportive la discipline individuale, competiţii sportive cu caracter special (acţiuni caritabile, competiţi pentru copii cu dizabilităţi).

Având o tribună cu o capacitate de 1.542 locuri, sala este utilizată şi pentru desfăşurarea evenimentelor culturale, spectacole, concerte etc., organizatorii având posibilitate de a monta scenă, lumini sau alte elemente de decor pe suprafaţa de parchet a sălii.

Capacitatea tribunei Salii Polivalente „Constantin Jude” a fost mărită la 1600 locuri, prin înlocuirea scaunelor existente, care au fost degradate, rupre, lipsă, etc.

2. Complexul Sportiv ”Bega” Timişoara, situat în Timişoara, str. Intrarea Zânelor nr.2 - compus din sală de gimnastică şi bazin de înot semiolimpic-25 m; cu anexe şi vestiare, face parte din domeniul public al Municipiului Timişoara;

În cadrul complexului sportiv se desfăşoară prioritar activităţile de înot și gimnastică de performanță, programe de selecție, ore didactice pentru studenți, programe destinate persoanelor cu dizabilităţi, programe destinate persoanelor vârstnice şi programe destinate cetăţenilor.

3. Stadionul de Rugby „Gheorghe Răşcanu”, situat în Timişoara, str. Pictor Aman nr.11, cu teren de fotbal/rugby cu suprafaţă iarbă naturală-dimensiuni medii 100x60 m, face parte din domeniul privat al Municipiului Timişoara.

1. **Schimbari preconizate și rezultate așteptate**

În conformitate cu art. 3 alin. (1) din Legea nr. 69/2000 privind educaţia fizică şi sportul, autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.

Pe lângă activitățile sportive care beneficiază de gratuități, în cele trei obiective sportive se mai desfășoară și alte activități de divertisment, concerte, conferințe, activități ale cluburilor sportive private etc, pentru care se percepe plata unor tarife.

Având în vedere că valabilitatea cuantumului tarifelor aprobate prin HCL nr.625/15.12.2022 este stabilită până la data de 31.12.2023, se impune actualizarea acestora prin aplicarea indicelui de inflaţie, de 6,3%, comunicat de Direcţia Regională de Statistică prin adresa MTM2023-025027/15.11.2023 înregistrată la Primăria Municipiului Timișoara.

1. **Alte informatii -** Nu este cazul.
2. **Concluzii**

In aceste condiţii se impune promovarea unui proiect de hotărâre de consiliul local prin care să se aprobe:

* actualizarea tarifelor de folosinţă a bazelor sportive, respectiv a Sălii Polivalente ,,Constantin Jude”, Complexului Sportiv ,,Bega” şi Stadionului de rugby ,,Gheorghe Răşcanu”, prevăzute la art. 1 din HCL nr. 625/ 15.12.2022**,** conform Anexei nr. 1 la prezentul raport;
* tarifele de folosinţă a bazelor sportive Sala Polivalentă ,,Constantin Jude”, Complexul Sportiv ,,Bega” şi Stadionul de rugby ,,Gheorghe Răşcanu”, sunt valabile până la data de 31.12.2024, urmând ca tarifele să fie actualizate anual cu indicele de inflație.

Celelalte prevederi ale HCL nr. 625/15.12.2022privind aprobarea modului de folosinta a bazelor sportive Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu”, raman neschimbate.

Ţinând cont de cele expuse mai sus considerăm oportună iniţierea unui proiect de hotărâre privind actualizarea tarifelor de inchiriere a bazelor sportive aprobate prin H.C.L.M.T.nr.625/15.12.2022, la Sala Polivalentă „Constantin Jude”, Complexul Sportiv „Bega” şi Stadionul de Rugby „Gheorghe Răşcanu”.

|  |  |
| --- | --- |
| **PRIMAR,** | **VICEPRIMAR,**  *COSMIN A. TABĂRĂ* |
| *DOMINIC SAMUEL FRITZ* |

|  |  |
| --- | --- |
|  | **DIRECTOR GENERAL-D.G.P.L.M.S.T.F.,**  *CULIŢĂ CHIŞ* |
|  |